Janubiy Koreya prokurorlari Lotte Group korporatsiyasi rahbari Sin Don Binni mamlakat sobiq prezidenti aloqador bo‘lgan korrupsiya mojarosi bo‘yicha so‘roq qilishmoqchi. Bu juma kuni yuz beradi, deb xabar qilmoqda Ryonxap agentligi. Prokurorlar uning ko‘rsatmalari hokimiyat vakillari tomonidan amalga oshirilgan poraxo‘rlik va mansab vakolatlarini suiiste’mol qilish holatlariga oydinlik kiritishi mumkin, deb fikrda. Xususan, sobiq davlat rahbari Pak Kin Xe Janubiy Koreyaning yirik korporatsiyalaridan o‘z dugonasi Tsoy Sun Silga tegishli bo‘lgan ikki jamg‘arma hisob raqamlariga 70 million dollarni “xayriya qilish”ga aloqadorlikda gumonlanmoqda. O‘tgan hafta esa Pak Kin Xe hibsga olindi hamda ayni damda Seul janubidagi tergov izolyatorida saqlanmoqda. U yerda shuningdek, avvalroq qo‘lga olingan Tsoy Sun Sil va Samsung korporatsiyasi haqiqiy rahbari Li Chje Yon ham saqlanmoqda.